[{"text_idx": "#000000", "text": "Internet Explorer ei ole toetatud"}, {"text_idx": "#000004", "text": "Hommikul kell seitse, kui ko\u0303igil ko\u0303hud pudrust punnis ja viimased kohviro\u0303ngad suult a\u0308ra pu\u0308hitud, asusime Riia poole teele."}, {"text_idx": "#000006", "text": "Riiga jo\u0303udes sadas vaikselt vihma. Meie esimene peatus oli Mootori muuseum. Kolmel korrusel Baltimaade suurim kollektsioon uunikume. To\u0303eliselt ja vapustavalt ilusad autod, sa\u0308ravad detailid. \u201eTahaks kohe endale sellist rohelist autot,\u201c o\u0303hkas Aleksei u\u0308he Stanley juures, \u201eNagu to\u0303ld!\u201c kiitis ka Leena Aleksei valikut. Leena ise valis BMW, mida ta suu ammuli uudistas. Oli ka nostalgiat, u\u0308ks va\u0308ike Trabant vo\u0303lus Marko su\u0308dame. Ja siis leidsime bussi! Kohe tuli ko\u0303igile meelde kollane buss, millega sai vanasti so\u0303ita ja ka nu\u0308u\u0308d suvel Olustveres sai sama bussiga u\u0308ks va\u0308ike tiir tehtud. Fotosessioon lo\u0303petas Mootorimuuseumi u\u0308levaatuse."}, {"text_idx": "#000007", "text": "(Infoks: Mootori muuseumi pilet on puudekaardi omanikele soodsam. Ratastooliga on va\u0308ga hea juurdepa\u0308a\u0308s.)"}, {"text_idx": "#000008", "text": "Riia loomaaed vo\u0303ttis meid vastu o\u0303rna vihmaga. Su\u0308gis loomaaias on vaikne, rahvast va\u0308he, kohvikud ning mu\u0308u\u0308giputkad ko\u0303ik kinni."}, {"text_idx": "#000009", "text": "Esimesena tervitasid meid flamingod. \u201eMinu lemmik, minu lemmik,\u201c sa\u0308distas Mirje. Kaelkirjakud leidsime ka u\u0308les, Leena arvates ei mahu kaelkirjak meie koju. Ilmselgelt o\u0303nneks, sest Leena armastab va\u0308ga loomi ja ta\u0308na armastab ta ko\u0303ige rohkem kaelkirjakuid."}, {"text_idx": "#000010", "text": "Paavianid meenutasid pokusid ja tegid vahvaid na\u0308gusid. Kuninglik tiiger jalutas oma aedikus, surikaadid uudistasid meid klaasi tagant. Ko\u0303rgete jalgadega punane lakkhunt meenutas rebast ja lo\u0303hnas ka nagu rebane, teadis keegi targem ku\u0308lastaja ra\u0308a\u0308kida. Ja siis avastasime konnad! Neid oli nii palju ja nii va\u0308rvilisi... U\u0308ks konn laulis, see ko\u0303las ku\u0308ll veidi sirtsu sirina moodi. Putukaid oli ka! Suured prussakad ja oksaraagu meenutavad sirtsud. Karvase a\u0308mbliku ko\u0303rval seistes tundis Evelin ennast veidi ko\u0303hedalt. Peep oma uue fotokaga pildistas ko\u0303ik u\u0308les, madudest hoidis siiski veidi kaugemale."}, {"text_idx": "#000011", "text": "Mirje kirjutab oma muljed: \u201eKo\u0303ige rohkem meeldis ka\u0308ia loomaaias, koledad elukad ja milliseid putukad na\u0308ha oli! Palju loomi oli seal. Pa\u0308rast la\u0308ksime kohvikusse so\u0308o\u0308ma. Tore oli ka\u0308ia ekskursioonil La\u0308tis, saime ka\u0308ia vana mootoriauto muuseumis ja loomaaias ning s\u030cokolaadimuuseumis.\u201c"}, {"text_idx": "#000012", "text": "Laima s\u030cokolaadimuuseumi vo\u0303tsime plaani varuvariandina ja ku\u0308lastust eelnevalt ei registreerinud. Kartsime, et muuseum pannakse enne kinni kui meie kohale jo\u0303uame. Kahjuks ei saanud me seeto\u0303ttu kohapeal endale s\u030cokolaadi teha, aga s\u030cokolaadi vulkaanist saime ko\u0303ike maitsta ja kohapeal kommi su\u0308u\u0308a ja filmi vaadata. Imeliselt hea s\u030cokolaadi lo\u0303hn levis muuseumis!"}, {"text_idx": "#000013", "text": "Muuseumi poes ta\u0308iendasime ko\u0303ik oma s\u030cokolaadivarusid."}, {"text_idx": "#000014", "text": "Bussis ootas meid paks ja mahlane o\u0303unakook ning Circle K latte kohv."}, {"text_idx": "#000015", "text": "Selline vahva pa\u0308ev lo\u0303ppes o\u0303htul poole ku\u0308mne ajal, kui buss meid ja\u0308lle Riia maanteele to\u0303i, ikka Viljandi!"}]